CELEX: 62015TN0376
Language: et
Date: 2016-04-28 00:00:00
Title: Kohtuasi T-376/15: 28. aprillil 2016 esitatud hagi – KK versus EASME

4.7.2016   
            
            
               ET
            
            
               Euroopa Liidu Teataja
            
            
               C 243/33
            
         28. aprillil 2016 esitatud hagi – KK versus EASME
   (Kohtuasi T-376/15)
   (2016/C 243/35)
   Kohtumenetluse keel: prantsuse
   
      Pooled
   
   
      Hageja: KK (Pariis, Prantsusmaa) (esindaja: advokaat J.- P. Spitzer)
   
      Kostja: Väikeste ja Keskmise Suurusega Ettevõtjate Rakendusamet (EASME)
   
      Nõuded
   
   Hageja palub Üldkohtul:
   
               —
            
            
               tühistada 15. juuni 2015. aasta otsus, millega EASME jättis hageja taotluse rahuldamata;
            
         
               —
            
            
               mõista EASME-lt välja hüvitis summas 50 000 eurot võimaluse kaotuse eest ja 90 800 eurot hagejale tekitatud varalise kahju eest;
            
         
               —
            
            
               mõista kõik kohtukulud välja EASME-lt.
            
         
      Väited ja peamised argumendid
   
   Oma tühistamishagi põhjendamiseks esitab hageja kolm väidet.
   
               1.
            
            
               Esimene väide, et internetisaidile, mille kaudu oleks tulnud esitada hageja taotlus vastuseks taotlus- ja tegevusvoorule, mis korraldati teadusuuringute ja innovatsiooni raamprogrammi „Horisont 2020” aastateks 2014–2020 raames, ei olnud võimalik tehniliselt juurde pääseda.
            
         
               2.
            
            
               Teine väide, et erinevalt sellest, mida väidab EASME, ei allkirjastanud hageja ebaseaduslikult kohustust, mille ta oma taotluse toimiku esitamisel võttis.
            
         
               3.
            
            
               Kolmas väide, et hageja esitatud taotluse tagasilükkamine on vastuolus menetlusnormidega.
            
         Hageja esitab ka kaks väidet oma kahju hüvitamise nõude põhjendamiseks.
   
               1.
            
            
               Esimene väide puudutab varalist kahju, mis tekkis hagejale seoses võimaluse kaotusega.
            
         
               2.
            
            
               Teine väide puudutab varalist kahju, mis tekkis hagejale seoses pakkumismenetluses osalemiseks kulutatud ajaga.